
Temeljem članka 62. i 63. Statuta Centra za odgoj i obrazovanje Vinko Bek Zagreb, Kušlanova 59A, od 23. 2. 2024. godine (KLASA: 025-01/24-01/2, URBROJ: 251-269-01-24-1) ravnateljica Centra, uz prethodno savjetovanje sa sindikalnom povjerenicom Upravno vijeće dana 11. 5. 2026. godine , donosi 

Pravilnik o kućnom redu

I. OPĆE ODREDBE
Članak 1.
Ovim pravilnikom ureduje se kućni red Centra za odgoj i obrazovanje Vinko Bek (u daljnjem tekstu: Centar).

Članak 2.
Rad Centra ustrojen je po odjelima i odsjecima. 
Centar obavlja svoju djelatnost u sjedištu, na adresi Kušlanova 59A u Zagrebu te na adresama Bartola Kašića 54, Osijek i Ulica Ivana Rendića 2, Split. 
Centar svoju djelatnost može obavljati na više mjesta, dok se u sjedištu vodi poslovanje.

U sjedištu Centra za odgoj i obrazovanje Vinko Bek, Kušlanova 59A, ustrojeni su sljedeći odjeli:
1. Odjel odgoja i psihosocijalne rehabilitacije mladih
2. Odjel za psihosocijalnu rehabilitaciju odraslih osoba
2.1. Odsjek za slijepe i slabovidne korisnike s višestrukim teškoćama
2.2. Odsjek za kasnije oslijepljele korisnike
3. Odjel integracije
3.1.Odsjek za ranu intervenciju i integraciju korisnika nižih razreda osnovne škole
      3.2.Odsjek za integraciju korisnika viših razreda osnovne škole i srednje škole
4. Odjel srednjoškolskog obrazovanja
5.   Odjel za prilagodbu i pristupačnost
     5.1. Odsjek za brajicu i uvećani tisak
     5.2. Odsjek za istraživanja, inovacije i unaprjeđenje usluga
6.  Odjel obrazovanja i psihosocijalne rehabilitacije djece
   6.1. Odsjek osnovnoškolskog obrazovanja
   6.2. Odsjek odgoja i psihosocijalne rehabilitacije djece
7.  Odjel prehrane i pomoćno-tehničkih poslova
      7.1. Odsjek za čuvarske poslove, održavanje i prijevoz
      7.2.Odsjek za poslove prehrane i čišćenja
8. Odjel medicinske službe
9.Odjel financija i računovodstva
Unutarnji ustroj Centra pobliže je reguliran Pravilnikom o unutarnjem ustroju poslova.

Članak 3.
Ovaj Pravilnik odnosi se na sve radnike, učenike/korisnike i posjetitelje u vrijeme njihova boravka u Centru.
Članak 4.
S odredbama ovog Pravilnika upoznat će se učenici/korisnici i njihovi roditelji/skrbnici. Primjerak Pravilnika objavljuje se na vidljivom mjestu na oglasnoj ploči te na web stranici Centra.

II. BORAVAK UČENIKA/KORISNIKA U CENTRU
Članak 5.
Dužnosti učenika/ korisnika:
- primjereno se odijevati i ponašati kako bi pridonosili svom ugledu i ugledu Centra,
- uljudno se odnositi prema radnicima Centra te primjereno pozdravljati u susretu sa službenim osobama,
- u dogovoru s medicinskim radnicima brinuti o svom zdravlju i zdravlju drugih,
- prijaviti svaki neprimjeren odnos prema osobama i imovini,
-održavati čistima prostorije u kojima borave,
- na nastavu, programe i aktivnosti dolaziti najkasnije 5 minuta prije početka,
- na znak zvona za početak nastave učenici/korisnici obvezni su biti na svojim mjestima
za rad,
- u kabinet učenici/ korisnici ulaziti zajedno s učiteljem/nastavnikom/rehabilitatorom,
- nositi na obrazovnim i/ili rehabilitacijskim aktivnostima udžbenike, bilježnice i drugi pribor,
- tijekom obrazovnih i/ili rehabilitacijskih aktivnosti učenici/ korisnici ne smiju glasnim razgovorom i neprimjerenim ponašanjem ometati rad,
- na obrazovnim i/ili rehabilitacijske aktivnosti učenik/ korisnik ne smije upotrebljavati mobilni telefon osim ako to nije potrebno za sadržaj koji se na aktivnosti obrađuje,
- učenici/korisnici imaju pravo koristiti male odmore i veliki odmor između nastavnih ili rehabilitacijskih aktivnosti,
- za vrijeme nastave, tijekom velikog odmora, učenici/korisnici mogu boraviti u vanjskim prostorima Centra,
- učenici Osnovne škole mogu boraviti u vanjskim prostorima uz pratnju,
- korisnicima socijalnih usluga Odjela obrazovanja i psihosocijalne rehabilitacije djece nije dopušten samostalan boravak izvan zgrade,
- kad napuštaju učionicu/ kabinet, učenici/korisnici moraju ponijeti svoje vrijedne stvari
jer Centar nije odgovoran za nestanak istih,
- knjige posuđene u knjižnici učenik/korisnik obavezan je čuvati i neoštećene pravodobno vratiti; u slučaju oštećenja ili gubitka knjige, učenik/korisnik dužan je nadoknaditi štetu ili kupiti novu,
- tijekom posjeta izložbama, sajmovima, na izletima ili ekskurzijama učenik/korisnik dužan
je ponašati se u skladu s pravilima ponašanja u Centru i ustanove koju posjećuje,
- planirati sa stručnim radnicima dnevni raspored rada (vrijeme i sadržaje učenja i slobodnog vremena),
- poštovati raspored dnevnih obaveza u domu i utvrđenih rasporeda rehabilitacijskih programa i izvannastavnih aktivnosti,
- redovito dolaziti i sudjelovati na domskim sastancima,
- planirati izlaske u grad sa stručnim radnikom, a prema prethodnom dogovoru s roditeljem ili skrbnikom,
- sudjelovati na tri organizirana odlaska na kulturne, sportske ili druge javne događaje godišnje
- prijaviti svaki izlazak i povratak u Centar stručnom radniku,
- primati posjete u dnevnom boravku uz obveznu prethodnu najavu i dogovor sa stručnim radnicima,
- brinuti se o osobnim stvarima i imovini Centra,
- konzumirati hranu u za to predviđenim prostorijama (blagovaonica, dnevni boravci, kabinet svakodnevnih vještina, kabinet odgoja i edukacijske rehabilitacije),
- održavati prostore u kojima rade i borave urednim i čistim,
- nadoknaditi materijalne troškove za namjerno počinjene štete.

Članak 6.
Struktura dana i raspored aktivnosti na Odjelu obrazovanja i psihosocijalne rehabilitacije djece
	
	Radni dan
	Neradni dan

	Buđenje
	6:45
	8:30

	Ustajanje, osobna higijena
	6:45-7:30
	8:30-9:00

	Doručak
	7:30-8:00
	9:00

	Obrazovne/odgojno- rehabilitacijske aktivnosti/odmor
	8:00-14:00
	9:00-13:00

	Užina
	9:30-9:55
	/

	Ručak
	13:10-14:00
	13:00-14:00

	Odgojno- rehabilitacijske aktivnosti/odmor
	13:00-19:00
	14:00-18:00

	Večera 
	17:30-18:30
	17:30-18:30

	Slobodno vrijeme, aktivnosti prema interesu korisnika, priprema za spavanje
	18:30-21:30
	18:30-22:00

	Gašenje svjetla i  odlazak na počinak
	21:30
(i nedjeljkom)
	22:00



Raspored aktivnosti i školskog zvona
PRIJEPODNE

7:30 – 8:00 – dolazak i prihvat korisnika
8:00 – 8:45 – 1. sat
8:50 – 9:35 – 2. sat
9:35 – 9:55 - užina 
9:55 – 10:40 – 3. sat
10:45 – 11:30 – 4. sat
11:35 – 12:20 – 5. sat
12:25 – 13:10 – 6. sat
13:10 - 13:45 – ručak 
U 14 sati odlazak korisnika kući prema rasporedu i u skladu s rehabilitacijskim programima

POSLIJEPODNE
11:30 – 20:00 – rehabilitacijski rad
15:30 - užina
17:30 – večera
18:00 -  odlazak korisnika kući prema rasporedu i u skladu s rehabilitacijskim programima
18:00 – 21:00 – individualni i grupni rad s korisnicima na smještaju


Članak 7.
[bookmark: _Hlk222838662]Struktura dana i raspored aktivnosti na Odjelu odgoja i psihosocijalne rehabilitacije mladih
	
	Radni dan
	Neradni dan

	Buđenje
	6:45
	8:30

	Ustajanje, osobna higijena
	7:00 – 7:30
	8:30 – 9:00

	Doručak
	7:30 – 7:45
	

	Priprema za aktivnosti prema rasporedu
	7:45 – 8:00
	

	Obrazovne/odgojno- rehabilitacijske aktivnosti/odmor
	8:00 – 14:00
	9:00 – 13:00

	Užina
	10:25 – 10:40
	

	Ručak
	13:10 – 14:30
	13:00 – 14:00

	Obrazovne/odgojno- rehabilitacijske aktivnosti/odmor
	14:00 – 19:00
	14:00 – 18:00

	Večera
	19:00 – 19:30
	18:00 – 18:30

	Slobodno vrijeme, aktivnosti prema interesu korisnika
	19:30 – 22:00
	

	Dozvoljeni izlasci: prvi razred
                                ostali razredi
	do 21:00
do 22:00
	Pet., sub. do 22:00
Pet., sub. do 23:00

	Priprema za spavanje
	22:30 – 23:00
	23:30 – 24:00

	Gašenje svjetla i odlazak na počinak
	23:00 – 6:45
(i nedjeljom)
	24:00 – 8:30




Članak 8.
Struktura dana i raspored aktivnosti na Odjelu srednjoškolskog obrazovanja
	
	Radni dan 
	Skraćena nastava (uoči blagdana, odlaska učenika u mjesta prebivališta na stručnu praksu/praktičnu nastavu i sl.)

	Redovna nastava 
	8:00 – 14.00
	8.00 – 12.50

	Raspored školskog zvona
	1. sat: 8.00 – 9.45
2. sat: 8.50 – 9.35
3. sat: 9.40 – 10.25
4. sat: 10.45 – 11.30
5. sat: 11.35 – 12.20
6. sat: 12.25 – 13.10
7. sat: 13.15 – 14.00 
	1.  sat: 8:00 – 8:35
2. sat: 8:40 – 9:15
3. sat: 9:20 – 9:55
4. sat: 10:15 – 10:50
5. sat: 10:55 – 11:30
6. sat: 11:35 – 12:10
7. sat: 12:15 – 12:50


	Mali odmor
	U trajanju od 5 min između nastavnih sati
	U trajanju od 5 min između nastavnih sati

	Veliki odmor/Užina
	10.25 – 10.45
	9.55 – 10.15

	Dodatna i dopunska nastava i izvnanastavne aktivnosti
	Prema rasporedu sati u pravilu nakon završetka redovne nastave (u trajanju od 45 minuta po jednom školskom satu)
	Prema rasporedu sati u pravilu nakon završetka redovne nastave (u trajanju od 35 minuta po jednom školskom satu)




Članak 9.
Struktura dana i raspored aktivnosti na Odjelu za psihosocijalnu rehabilitaciju odraslih osoba
2.1. Odsjek za slijepe i slabovidne korisnike s višestrukim teškoćama
2.2. Odsjek za kasnije oslijepljele korisnike

	
	Radni dan
	Neradni dan

	Buđenje
	06.00-08.00
	

	Ustajanje, osobna higijena
	06.00-08.00
	proizvoljno

	Doručak
	7.30-8.30
	8.00-9.00

	Obrazovne/ rehabilitacijske aktivnosti/odmor
	9.00-19.00
	/

	Ručak
	13.00-15.00
	13.00-14.00

	Rehabilitacijske aktivnosti/odmor
	9.00-19.00
	

	Večera
	19.00-20.00
	18.30-19.30

	Slobodno vrijeme, aktivnosti prema interesu korisnika
	Sukladno rehabilitacijskom  rasporedu
	

	Priprema za spavanje
	/
	

	Gašenje svjetla i  odlazak na počinak
	/
	


Struktura dana i raspored aktivnosti korisnika Odjela psihosocijalne rehabilitacije odraslih koji nisu uključeni u nastavne programe ovisi o rasporedu rehabilitacijskih sadržaja.


Struktura dana i raspored aktivnosti korisnika Odjela psihosocijalne rehabilitacije odraslih koji nisu uključeni u nastavne programe ovisi o rasporedu rehabilitacijskih sadržaja.


Članak 10.

Struktura dana i raspored aktivnosti u Odjelu integracije

Kada djelatnici Odjela integracije imaju zaduženja na terenu, struktura dana i raspored aktivnosti se mijenja ovisno o potrebama i mogućnostima rada na terenu.
Korisnici usluge poludnevnog boravka imaju sljedeći raspored:
8,45 - 9,00 dolazak djece
9,00 – 10,35 rehabilitacije (vježbe vida, logopedska terapija, kineziterapija i sportsko-rekreacijske
aktivnosti, glazboterapija i glazbene aktivnosti, likovna terapija i likovne aktivnosti, odgoj i edukacijska rehabilitacija)
10,35 - 11,05 užina
11,05 – 13,35 rehabilitacije (vježbe vida, logopedska terapija, kineziterapija i sportsko-rekreacijske
aktivnosti, glazboterapija i glazbene aktivnosti, likovna terapija i likovne aktivnosti, odgoj i edukacijska rehabilitacija)
 
Korisnici usluge grupne psihosocijalne podrške imaju sljedeći raspored:
8,30 – 8,45 dolazak djece
8,45 – 9,30 odgoj i edukacijska rehabilitacija
9,30 -10,00 doručak
10,00 – 10,45 odgoj i edukacijska rehabilitacija
10,45 – 12,00 terapija senzorne integracije

Članak 11.

U Centru je strogo zabranjeno:
- svako fizičko i psihičko nasilje,
- unošenje oružja,
- unošenje i konzumiranje alkohola, opojnih sredstava i energetskih pića,
- pušenje,
- međusobno trgovanje i igranje igara na sreću,
- unošenje sredstava i opreme koji mogu izazvati požare i eksplozije,
- neovlašteno i nedogovoreno snimanje i objavljivanje snimaka učenika/korisnika ili radnika Centra,
- kockanje,
- unošenje materijala neprimjerenog sadržaja,
- glasno slušanje glazbe koja ometa odmor i rad učenika/korisnika, radnika i susjeda,
- međusobno posjećivanje korisnika Odjela odgoja i psihosocijalne rehabilitacije mladih i Odjelu psihosocijalne rehabilitacije odraslih bez odobrenja dežurnih stručnih radnika Odjela na kojem se posjet ostvaruje,
- boravak u tuđoj spavaonici bez dogovora sa stručnim radnikom,
- ulazak u službene prostorije (kabinete, urede, zbornicu, knjižnicu, teretanu..) bez prethodnog odobrenja i dogovora sa službenom osobom,
- uništavanje okoliša, prostorija i inventara Centra

III. DUŽNOSTI RADNIKA
Članak 12.
Radnici Centra dužni su dolaziti u Centar na vrijeme, uzimajući u obzir i vrijeme
pripreme za rad.
Svi stručni radnici dužni su poštovati utvrđeni raspored i trajanje obrazovnih i
rehabilitacijskih aktivnosti.
Svi stručni radnici dužni su u okviru radnog vremena surađivati s roditeljima, skrbnicima i nadležnim institucijama.
Članak 13.
Svi radnici dužni su brinuti se da se učenici/korisnici pridržavaju Pravilnika o kućnom redu.
Svi radnici moraju se primjereno ponašati, biti uzor učenicima/korisnicima svojim radom, radnom disciplinom i urednošću svog radnog mjesta.

Članak 14.
Svi radnici Centra dužni su prijaviti svako uočeno neprimjereno ponašanje učenika/korisnika jednih prema drugima.


Članak 15.
Svi radnici dužni su brinuti se o radnim prostorijama, opremi i pomagalima za koje su zaduženi, kao i cjelokupnoj imovini Centra. Svaku uočenu nepravilnost, kvar ili štetu obvezni su prijaviti Voditelju ustrojbene jedinice u kojoj rade.

IV. KRŠENJE KUĆNOG REDA
Članak 16.
Postupanje prema odredbama ovog Pravilnika sastavni je dio radnih obveza radnika i učenika/korisnika Centra.
Učenik/korisnik koji postupi suprotno odredbama ovog Pravilnika odgovarat će za  štetu i neprimjereno ponašanje. Radnik koji postupi suprotno ovom Pravilniku odgovarat će za povredu radne obveze.

V. OBAVJEŠTAVANJE RADNIKA
Članak 17.
Radnici i učenici/korisnici primat će službene obavijesti putem oglasne ploče u sjedištu Centra na lokaciji Kušlanova 59A u Zagrebu i na lokacijama Centra u Osijeku i Splitu.

Članak 18.
Ovaj Pravilnik stupa na snagu 8. dana od dana objave na oglasnim pločama.

Članak 19.
Utvrđuje se da je ovaj Pravilnik objavljen na oglasnim pločama Centra dana 15. 5. 2026. g. te je stupio na snagu dana 23.5.2026.

KLASA:025-01/26-02/3
URBROJ: 251-269-03/01-26-1

Predsjednica Upravnog vijeća:
Mr. Đurđica Sumrak, dr. vet.med.

_________________________________
